ΑΠΟΦΑΣΕΙΣ
Αριθμ. 20241092
Αντικατάσταση της υπ. αρ. 20198673/11.12.2019
(Β’ 5025) απόφασης Συγκλήτου που αφορά στον
Κανονισμό Μεταπτυχιακών Σπουδών του Προγράμματος Μεταπτυχιακών Σπουδών (Π.Μ.Σ.)
του Τμήματος Οικονομικής Επιστήμης της Σχολής Οικονομικών, Επιχειρηματικών και Διεθνών
Σπουδών του Πανεπιστημίου Πειραιώς, με τίτλο «Βιοοικονομία, Κυκλική Οικονομία και Βιώ-
σιμη Ανάπτυξη» (MSc in Bioeconomy Circular
Economy and Sustainable Development).
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ
Έχοντας υπόψη:
1. Τις διατάξεις των άρθρων 3, 16, 63, 79 έως 89 και 455
του ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουρ-
γικότητας και της σύνδεσης των Α.Ε.Ι. με την κοινωνία και
λοιπές διατάξεις» (Α’ 141).
2. Τις διατάξεις του ν. 3374/2005 «Διασφάλιση της ποιότητας στην ανώτατη εκπαίδευση. Σύστημα μεταφοράς
και συσσώρευσης πιστωτικών μονάδων - Παράρτημα
διπλώματος» (Α’ 189), και ιδίως τα άρθρα 14 και 15 αυτού, και της υπό στοιχεία Φ5/89656/Β3/13.08.07 (Β’ 1466)
υπουργικής απόφασης.
3. Τις υπό στοιχεία 119929/Ζ1/30.09.2022 και 135557/
Ζ1/1.11.2022 διευκρινιστικές εγκυκλίους του Υ.ΠΑΙ.Θ.
4. Την υπ’ αρ. 20227639/28.11.2022 διαπιστωτική πράξη του Πρύτανη «Εκλογή Πρύτανη και ορισμός τεσσά-
ρων (4) Αντιπρυτάνεων του Πανεπιστημίου Πειραιώς»
(ΑΔΑ: ΨΝΘ7469Β7Τ- ΨΣΨ), με θητεία έως 31.08.2026
(Υ.Ο.Δ.Δ. 1121).
5. Την υπ’ αρ. 20227896/6.12.2022 (ΑΔΑ:Ψ2ΩΤ469Β7ΤΒΓΧ) πράξη του Πρύτανη «Καθορισμός του τομέα ευθύ-
νης, μεταβίβαση αρμοδιοτήτων στους τέσσερις (4) Αντιπρυτάνεις του Πανεπιστημίου Πειραιώς και καθορισμός
της σειράς αναπλήρωσης Πρύτανη» (Β’ 6241).
6. Την υπ’ αρ. 20240738/19.02.2024 (ΑΔΑ: 95ΑΡ469Β7ΤΖΗ7) πράξη του Πρύτανη περί 2ης ανασυγκρότησης Συ-
γκλήτου Πανεπιστημίου Πειραιώς ακαδημαϊκού έτους
2023-2024.
7. Την υπ’ αρ. 20198673/11.12.2019 (Β’ 5025) απόφαση της Συγκλήτου περί έγκρισης Κανονισμού Μεταπτυ-
χιακών Σπουδών του Προγράμματος Μεταπτυχιακών
Σπουδών (Π.Μ.Σ.) του Τμήματος Οικονομικής Επιστήμης
της Σχολής Οικονομικών, Επιχειρηματικών και Διεθνών
Σπουδών του Πανεπιστημίου Πειραιώς, με τίτλο «Βιοοικονομία, Κυκλική Οικονομία και Βιώσιμη Ανάπτυξη»,
όπως τροποποιήθηκε με τις υπ’ αρ. 20204754/20.07.2020
(Β’ 3047) και 20213639/01.06.2021 (Β’ 2387) αποφάσεις
Συγκλήτου.
8. Την από 30.11.2023 (συνεδρία 6η) απόφαση της Συνέλευσης του Τμήματος Οικονομικής Επιστήμης.
9. Την από 12.01.2024 απόφαση της Επιτροπής Μεταπτυχιακών Σπουδών του Πανεπιστημίου Πειραιώς
(Συνεδρία 35η).
10. Την από 23.02.2024 απόφαση της Συγκλήτου του
Πανεπιστημίου Πειραιώς (συνεδρία 6η).
11. Το γεγονός ότι από την εφαρμογή των διατάξεων
της παρούσας απόφασης δεν προκαλείται πρόσθετη
δαπάνη εις βάρος του τακτικού προϋπολογισμού ή την
κρατική επιχορήγηση του Πανεπιστημίου Πειραιώς, αποφασίζουμε:
την αντικατάσταση της υπ’ αρ. 20198673/11.12.2019
(Β’ 5025) απόφασης της Συγκλήτου που αφορά τον Κανονισμό Μεταπτυχιακών Σπουδών του Προγράμματος
Μεταπτυχιακών Σπουδών (Π.Μ.Σ.) του Τμήματος Οικονομικής Επιστήμης της Σχολής Οικονομικών, Επιχειρηματι-
κών και Διεθνών Σπουδών του Πανεπιστημίου Πειραιώς,
με τίτλο «Βιοοικονομία, Κυκλική Οικονομία και Βιώσιμη
Ανάπτυξη» (MSc in Bioeconomy Circular Economy and
Sustainable Development) ως ακολούθως:
Άρθρο 1
Γενικές Διατάξεις
Το Τμήμα Οικονομικής Επιστήμης της Σχολής Οικονομικών, Επιχειρηματικών και Διεθνών Σπουδών του
Πανεπιστημίου Πειραιώς, οργανώνει και λειτουργεί
Πρόγραμμα Μεταπτυχιακών Σπουδών (Π.Μ.Σ.) με τίτλο
«Βιοοικονομία, Κυκλική Οικονομία και Βιώσιμη Ανάπτυξη» σύμφωνα με τις διατάξεις του κανονισμού αυτού και
τις διατάξεις του ν. 4957/2022 (Α’ 141).
Άρθρο 2
Αντικείμενο - Σκοπός
Το Πρόγραμμα Μεταπτυχιακών Σπουδών (ΠΜΣ) στη
«Βιοοικονομία, Κυκλική Οικονομία και Βιώσιμη Ανάπτυξη» έχει ως αντικείμενο την προετοιμασία, ανάπτυξη και
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
19 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1781
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1781/19.03.2024
παροχή εξειδικευμένων γνώσεων σε θέματα βιοοικονομίας, κυκλική οικονομίας αλλά και βιώσιμης ανάπτυξης
στο πλαίσιο των 17 Στόχων Βιώσιμης Ανάπτυξης του ΟΗΕ
ως κύριο στοιχείο μιας έξυπνης, οικολογικής, δίκαιης και
επομένως βιώσιμης ανάπτυξης στην Ελλάδα, την ευρώπη αλλά και παγκοσμίως. Ταυτόχρονα, το ΠΜΣ παρέχει
εξειδικευμένες γνώσεις σε στελέχη επιχειρήσεων, κυβερνήσεων και οργανισμών όσον αφορά την εφαρμογή
πρακτικών και πολιτικών στο πλαίσιο των πυλώνων της
βιωσιμότητας, ήτοι οικονομικό, κοινωνικό και περιβαλλοντικό.
Σκοπός του ΠΜΣ είναι:
1) Η παροχή εξειδικευμένης γνώσης στους τομείς της
βιοοικονομίας, της κυκλικής οικονομίας και της βιώσιμης
ανάπτυξης. Για τον σκοπό αυτό, προσεγγίζεται με διεπιστημονικό τρόπο η θεωρία και η εφαρμοσμένη ανάλυση
στα εν λόγω πεδία.
Το εν λόγω πρόγραμμα συνδυάζει τις γνώσεις, τις πρακτικές δεξιότητες και τις εξελίξεις που χαρακτηρίζουν το
σύγχρονο επιχειρηματικό περιβάλλον, με αποτέλεσμα να
εφοδιάζει τα στελέχη με τα απαραίτητα εργαλεία που θα
τους επιτρέψουν την εφαρμογή πρακτικών προς ελαχιστοποίηση των αρνητικών επιπτώσεων για τη διατή-
ρηση της βιοποικιλότητας αλλά και καλών πρακτικών
σε οικονομικό και κοινωνικό επίπεδο ως εργαλεία μιας
έξυπνης και βιώσιμης ανάπτυξης τόσο στον δημόσιο
όσο και στον ιδιωτικό τομέα.
2) Η κατάρτιση στελεχών υψηλού επιπέδου. Μέσα
από το πρόγραμμα σπουδών, επιχειρείται η παροχή θεωρητικής και εφαρμοσμένης οικονομικής ανάλυσης ως
εργαλεία στα επιτεύγματα της έρευνας στη βιοοικονομία, την κυκλική οικονομία και την καινοτομία που θα
επιτρέψουν τη βελτίωση της διαχείρισης των ανανεώσιμων βιολογικών πόρων και το άνοιγμα νέων και δια-
φοροποιημένων αγορών σε πολλούς και διαφορετικούς
κλάδους (αγροτική οικονομία βιομηχανία τροφίμων, χημική βιομηχανία, παραγωγή φαρμακευτικών προϊόντων,
βιομηχανία καλλυντικών, παραγωγή ενδυμάτων, αλιεία,
ενέργεια, κ.λπ.). Ταυτόχρονα, το πρόγραμμα θα παρέχει
θεωρητική και εφαρμοσμένη γνώση σε όλους τους 17
ΣΒΑ του ΟΗΕ βάσει των οποίων οι επιχειρήσεις και οι
οργανισμοί ανά τον κόσμο καταρτίζουν Εκθέσεις Βιωσιμότητας που αφορά τη συμμόρφωσή τους στις Αρχές
της Βιωσιμότητας, ήτοι καλές πρακτικές σε επίπεδο περιβαλλοντικό, οικονομικό και κοινωνικό. Το πρόγραμμα
είναι σχεδιασμένο για απόφοιτους και στελέχη επιχειρήσεων με ακαδημαϊκό υπόβαθρο στην οικονομία, την
επιχειρηματικότητα, τα χρηματοοικονομικά και άλλα
συναφή αντικείμενα, όπως επίσης και τεχνολογικής φύσης αντικείμενα που ασχολούνται με το βιο-περιβάλλον
(βιολογία, χημεία, χημική μηχανική, γεωπονική κ.λπ.) και
άλλα συναφή πεδία. Η αλληλεπίδραση μεταξύ της οικονομικής, επιχειρηματικής, χρηματοοικονομικής και των
τεχνολογικών γνώσεων εξετάζεται σε συνδυασμό με τις
επιπτώσεις των Οδηγιών για τη Βιοοικονομία, την Κυκλική Οικονομικά και τη Βιώσιμη Ανάπτυξη στην πράξη,
με στόχο την παροχή των απαραίτητων εργαλείων και
εννοιών που επιτρέπουν τον συγκερασμό σύμφωνα με
τις τρέχουσες παγκόσμιες ανάγκες για ριζικές μεταβολές
στο επιχειρηματικό και παραγωγικό μοντέλο τόσο της
χώρας όσο και Ευρωπαϊκά αλλά και διεθνώς.
3) Η ανάπτυξη των ικανοτήτων των αποφοίτων και
των στελεχών στο να οριοθετούν και να αξιολογούν τις
σύγχρονες οικονομικές ανάγκες με διεπιστημονική προσέγγιση, αξιοποιώντας στο έπακρο τις υφιστάμενες γνώ-
σεις και εμπειρίες. Φιλοδοξία του εν λόγω προγράμματος
είναι να εμφυσήσει σε επιστήμονες των τεχνολογικών και
συναφών επιστημών την οικονομική σκέψη και προσέγγιση των πολύπλοκων οικονομικών και επιχειρηματικών
προβλημάτων στο πλαίσιο της βιώσιμης οικονομίας και
να επιτρέψει στους οικονομολόγους και τα συναφή αντικείμενα να κατανοήσουν τη λογική και την ερμηνεία των
τεχνολογικών και συναφών επιστημών στη λειτουργία
των σύγχρονων οικονομιών.
Τέλος, στόχος του είναι να προσφέρει τη μοναδική
ευκαιρία στους αποφοίτους και τα στελέχη επιχειρήσεων και σε όσους ενδιαφέρονται να απασχοληθούν στο
δημόσιο ή ιδιωτικό τομέα ή να εντρυφήσουν περαιτέρω
στην εν λόγω γνώση επιδιώκοντας διδακτορικό τίτλο
σπουδών, να αποτελέσουν τους πρωτοπόρους και τους
καθ’ ύλην αρμοδίους στους κλάδους της βιοοικονομίας,
της κυκλικής οικονομίας αλλά και σε όλους τους κλάδους
προς την προσαρμογή στις Αρχές της Βιωσιμότητας. Το
πρόγραμμα παρέχει μια προηγμένη κατανόηση των σύγχρονων οικονομικών αναγκών για βιώσιμη ανάπτυξη,
ενώ παράλληλα προσφέρεται για επαγγελματική σταδιοδρομία σε δημόσιους οργανισμούς, πολυεθνικές
επιχειρήσεις ή εταιρείες συμβούλων.
Άρθρο 3
Μεταπτυχιακοί Τίτλοι
Το ΠΜΣ απονέμει Δίπλωμα Μεταπτυχιακών Σπουδών
(Δ.Μ.Σ.) στη Βιοοικονομία, Κυκλική Οικονομία και Βιώσιμη Ανάπτυξη (MSc in Bioeconomy, Circular Economy
and Sustainable Development).
Άρθρο 4
Δομή και Όργανα του ΔΠΜΣ
1. Αρμόδια όργανα για την ίδρυση, οργάνωση και λειτουργία των Π.Μ.Σ. σύμφωνα με το νόμο ν. 4957/2022 είναι:
α) η Σύγκλητος του Ιδρύματος, β) η Συνέλευση του
Τμήματος,
γ) η Συντονιστική Επιτροπή (Σ.Ε.) του Π.Μ.Σ., δ) ο Διευθυντής του Π.Μ.Σ.
2. Οι αρμοδιότητες των οργάνων των Π.Μ.Σ. είναι οι
εξής:
α) Η Σύγκλητος είναι το αρμόδιο όργανο για τα θέματα
ακαδημαϊκού, διοικητικού, οργανωτικού χαρακτήρα των
Π.Μ.Σ.. Η Σύγκλητος έχει τις ακόλουθες αρμοδιότητες
σχετικά με τα Π.Μ.Σ. και όσες άλλες προβλέπονται από
τον εσωτερικό κανονισμό λειτουργίας του ιδρύματος,
εφόσον αυτές δεν έχουν ανατεθεί από τον νόμο ειδικώς
σε άλλα όργανα του ιδρύματος:
1. εγκρίνει την ίδρυση ή την τροποποίηση της Απόφασης Ίδρυσης του Προγράμματος Μεταπτυχιακών Σπου-
δών (Π.Μ.Σ.), καθώς και το περιεχόμενο αυτού,
2. εγκρίνει ή τροποποιεί τον εσωτερικό κανονισμό λειτουργίας του Π.Μ.Σ.,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1781/19.03.2024
3. εγκρίνει την παράταση της χρονικής διάρκειας της
λειτουργίας του Π.Μ.Σ.,
4. εγκρίνει τη σύναψη συνεργασιών με ιδρύματα της
ημεδαπής ή αλλοδαπής ή ερευνητικά κέντρα - ινστιτούτα και τεχνολογικούς φορείς του άρθρου 13Α του
ν. 4310/2014 (Α’ 258) για την οργάνωση διιδρυματικών
προγραμμάτων σπουδών, δεύτερου κύκλου, καθώς και
τα πρωτόκολλα για ακαδημαϊκή ή ερευνητική συνεργασία με φορείς της ημεδαπής ή αλλοδαπής,
5. αποφασίζει την κατάργηση του Π.Μ.Σ.
β) Η Συνέλευση του Τμήματος είναι αρμόδια για την
οργάνωση, διοίκηση και διαχείριση του Π.Μ.Σ. και ιδίως:
1. εισηγείται προς τη Σύγκλητο την έγκριση ή την τροποποίηση της απόφασης ίδρυσης του Π.Μ.Σ., καθώς και
την παράταση της διάρκειας του Π.Μ.Σ.,
2. ορίζει τα μέλη της Σ.Ε. του Π.Μ.Σ. του Τμήματος
3. αναθέτει το διδακτικό έργο στους διδάσκοντες του
Π.Μ.Σ.,
4. συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.,
5. συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
6. διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του Π.Μ.Σ.,
7. εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.).
8. ασκεί κάθε άλλη αρμοδιότητα που προβλέπεται από
τις διατάξεις του παρόντος Κανονισμού.
Με απόφαση της Συνέλευσης του Τμήματος οι αρμοδιότητες των περ. 4. και 5. δύναται να μεταβιβάζονται στη
Σ.Ε. του Π.Μ.Σ. Επίσης, δύναται να μεταβιβάζονται προς
τη ΣΕ συγκεκριμένες αρμοδιότητες της Συνέλευσης του
Τμήματος για την αποτελεσματικότερη λειτουργία του
Π.Μ.Σ., κατόπιν έκδοσης σχετικής απόφασης μεταβίβασης αρμοδιοτήτων.
γ) Η Σ.Ε. αποτελείται από τον Διευθυντή του Π.Μ.Σ. και
τέσσερα (4) μέλη Διδακτικού Ερευνητικού Προσωπικού
(Δ.Ε.Π.) του Τμήματος, που έχουν συναφές γνωστικό αντικείμενο με αυτό του Π.Μ.Σ. και αναλαμβάνουν διδακτικό
έργο στο Π.Μ.Σ. Τα μέλη της Σ.Ε. καθορίζονται από τη
Συνέλευση του Τμήματος για διετή θητεία, παράλληλα
με τη θητεία του Διευθυντή. Στη Σ.Ε. δύναται να συμμετέχουν Ομότιμοι Καθηγητές του Τμήματος εφόσον
παρέχουν διδακτικό έργο στο Π.Μ.Σ. Τα μέλη της Σ.Ε.
δεν δικαιούνται αμοιβής ή οιασδήποτε αποζημίωσης για
την εκτέλεση των αρμοδιοτήτων που τους ανατίθενται
και σχετίζεται με την εκτέλεση των καθηκόντων τους.
Η Σ.Ε. είναι αρμόδια για την παρακολούθηση και τον
συντονισμό της λειτουργίας του προγράμματος και ιδίως:
1. καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του και εισηγείται την έγκρισή του προς την Επιτροπή Ερευνών του Ειδικού Λογα-
ριασμού Κονδυλίων Έρευνας (Ε.Λ.Κ.Ε.),
2. καταρτίζει τον απολογισμό του προγράμματος και
εισηγείται την έγκρισή του προς τη Συνέλευση του Τμήματος,
3. εγκρίνει τη διενέργεια δαπανών του Π.Μ.Σ.,
4. εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον Κανονισμό Λειτουργίας,
5. εισηγείται προς τη Συνέλευση του Τμήματος την
κατανομή του διδακτικού έργου, καθώς και την ανάθεση διδακτικού έργου στις κατηγορίες διδασκόντων του
άρθρου 83 του ν. 4957/2022,
6. εισηγείται προς τη Συνέλευση του Τμήματος την
πρόσκληση Επισκεπτών Καθηγητών για την κάλυψη
διδακτικών αναγκών του Π.Μ.Σ.,
7. καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση του Τμήματος,
8. εισηγείται προς τη Συνέλευση του Τμήματος την
ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών.
9. ασκεί κάθε άλλη αρμοδιότητα που προβλέπεται από
τις διατάξεις του παρόντος Κανονισμού
δ) Ο Διευθυντής του Π.Μ.Σ. προέρχεται από τα μέλη
Δ.Ε.Π. του Τμήματος κατά προτεραιότητα βαθμίδας Καθηγητή ή Αναπληρωτή Καθηγητή και ορίζεται με από-
φαση της Συνέλευσης του Τμήματος για διετή θητεία, με
δυνατότητα ανανέωσης χωρίς περιορισμό. Ο Διευθυντής
του Π.Μ.Σ. δεν δικαιούται αμοιβής ή οιασδήποτε αποζημίωσης για την εκτέλεση των καθηκόντων του στο
πλαίσιο των αρμοδιοτήτων που του ανατίθενται ως Διευθυντής του ΠΜΣ.
Ο Διευθυντής του Π.Μ.Σ. έχει τις ακόλουθες αρμοδιότητες:
1. προεδρεύει της Σ.Ε., συντάσσει την ημερήσια διάταξη και συγκαλεί τις συνεδριάσεις της,
2. εισηγείται τα θέματα που αφορούν στην οργάνωση
και λειτουργία του Π.Μ.Σ. προς τη Συνέλευση του Τμήματος, σε περίπτωση μονοτμηματικού Π.Μ.Σ.,
3. εισηγείται προς τη Σ.Ε. και τα λοιπά όργανα του
Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.,
4. είναι Επιστημονικός Υπεύθυνος του προγράμματος
σύμφωνα με το άρθρο 234 του ν. 4957/2022 και ασκεί
τις αντίστοιχες αρμοδιότητες,
5. παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού
μεταπτυχιακών και διδακτορικών προγραμμάτων σπουδών, καθώς και την παρακολούθηση εκτέλεσης του προ-
ϋπολογισμού του Π.Μ.Σ.,
6. ασκεί οποιαδήποτε άλλη αρμοδιότητα ορίζεται στην
απόφαση ίδρυσης του Π.Μ.Σ..
Με απόφαση της Επιτροπής Ερευνών δύναται να
ορίζεται αναπληρωτής Επιστημονικός Υπεύθυνος του
έργου/προγράμματος, εφόσον αυτό κρίνεται αναγκαίο,
κατόπιν απόφασης της Συνέλευσης.
Τη διοικητική και γραμματειακή υποστήριξη του
ΠΜΣ αναλαμβάνει η Γραμματεία Τμήματος Οικονομικής Επιστήμης. Εκτός από τη Γραμματεία του Τμήμα-
τος που επιμελείται διαφόρων θεμάτων λειτουργίας
του μεταπτυχιακού προγράμματος (εγγραφές, τήρηση
φακέλων φοιτητών, χορήγηση πιστοποιητικών, πτυχίΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1781/19.03.2024
ων κ.λπ.), προβλέπεται και η υποστήριξη του ΠΜΣ από
εξωτερικούς συνεργάτες οι οποίοι αμείβονται από το
πρόγραμμα.
Οι διοικητικοί υπάλληλοι που υποστηρίζουν τα ΠΜΣ
εκτός ωρών εργασίας τους στο Πανεπιστήμιο, καθώς
και αυτοί στους οποίους έχει ανατεθεί έργο σχετικά με
τα ΠΜΣ, δύνανται να αμείβονται για τις υπηρεσίες που
παρέχουν.
Άρθρο 5
Κατηγορίες εισακτέων
Στο ΠΜΣ γίνονται δεκτοί κάτοχοι τίτλου πρώτου κύκλου σπουδών Α.Ε.Ι. της ημεδαπής ή ομοταγών ιδρυ-
μάτων της αλλοδαπής καθώς και απόφοιτοι των πρώην
Τ.Ε.Ι..
Στην περίπτωση που ο υποψήφιος είναι τελειόφοιτος
ιδρύματος της ημεδαπής, προκειμένου να γίνει δεκτός
στο ΠΜΣ, υποχρεούται με το πέρας της εξεταστικής περιόδου του Σεπτεμβρίου να έχει ολοκληρώσει επιτυχώς τις
σπουδές του και να προσκομίσει βεβαίωση περάτωσης
σπουδών στη Γραμματεία του Τμήματος.
Τα μέλη των κατηγοριών Ε.Ε.Π., Ε.ΔΙ.Π. και Ε.Τ.Ε.Π. και
διοικητικών υπαλλήλων του ιδρύματος, που πληρούν
τις προϋποθέσεις της προηγούμενης παραγράφου,
μπορούν μετά από αίτησή τους να γίνουν δεκτοί ως
υπεράριθμοι, και μόνο ένας κατ’ έτος, σύμφωνα με τον
Εσωτερικό Κανονισμό του ιδρύματος.
Άρθρο 6
Κριτήρια και Διαδικασία Επιλογής Υποψηφίων
για τα ΠΜΣ
Η επιλογή των εισακτέων στο ΠΜΣ γίνεται σύμφωνα με
τις διατάξεις και τις ρυθμίσεις του παρόντος Κανονισμού
Μεταπτυχιακών Σπουδών.
Με απόφαση της Συνέλευσης δημοσιεύεται και αναρτάται στην ιστοσελίδα του Τμήματος και του Ιδρύματος
προκήρυξη για την εισαγωγή μεταπτυχιακών φοιτητών
στο ΠΜΣ. Στην προκήρυξη αναγράφονται όλες τις σχετικές λεπτομέρειες (ημερομηνίες και τόπος κατάθεσης
της αίτησης, απαραίτητα δικαιολογητικά που πρέπει
να τη συνοδεύουν, κ.ά.). Οι σχετικές αιτήσεις μαζί με τα
απαραίτητα δικαιολογητικά κατατίθενται στην Γραμματεία του Τμήματος, σε προθεσμία που ορίζεται κατά την
προκήρυξη και δύναται να παραταθεί με απόφαση της
Συνέλευσης του Τμήματος.
Τα απαιτούμενα δικαιολογητικά που υποβάλλονται
από κάθε υποψήφιο είναι τα εξής:
1. Αίτηση υποψηφιότητας.
2. Αντίγραφο πτυχίου ή βεβαίωση περάτωσης σπουδών.
3. Πιστοποιητικό αναλυτικής βαθμολογίας, στο οποίο
αναγράφεται και ο βαθμός πτυχίου.
4. Δύο συστατικές επιστολές από μέλη ΔΕΠ ΑΕΙ ή/και
από εργοδότη.
5. Αποδεικτικό καλής γνώσης της αγγλικής ή άλλης
ξένης γλώσσας, όπως αυτή βεβαιώνεται βάσει των αποδεκτών από τον ΑΣΕΠ πιστοποιητικών γλωσσομάθειας,
ή του πτυχίου σπουδών ή του μεταπτυχιακού ή του διδακτορικού διπλώματος Πανεπιστημίου της αλλοδαπής.
6. Ευκρινές φωτοαντίγραφο δύο όψεων της αστυνομικής ταυτότητας.
7. Μια πρόσφατη φωτογραφία τύπου αστυνομικής
ταυτότητας.
8. Υπεύθυνη Δήλωση (μέσω της υπηρεσίας https://
www.gov.gr ή με βεβαίωση του γνήσιου της υπογραφής)
όπου θα δηλώνεται από τον υποψήφιο ότι τα δικαιολογητικά που υποβάλλονται και κατατίθενται στο φάκελό
του είναι αληθή.
Η Συνέλευση με απόφασή της δύναται να ορίσει πρόσθετο/α δικαιολογητικό/α. Η ακριβής διαδικασία περι-
γράφεται στην προκήρυξη.
Οι υποψήφιοι που είναι κάτοχοι τίτλου σπουδών
πρώτου κύκλου από ιδρύματα της αλλοδαπής πρέπει
να προσκομίσουν τον τίτλο σπουδών ώστε να γίνει
έλεγχος εάν το ίδρυμα της αλλοδαπής περιλαμβάνεται
στο Εθνικό Μητρώο αναγνωρισμένων ιδρυμάτων της
αλλοδαπής, καθώς και το Εθνικό Μητρώο τύπων τίτλων
σπουδών αναγνωρισμένων ιδρυμάτων της αλλοδαπής.
Τίτλοι σπουδών της αλλοδαπής υποβάλλονται και γίνονται αποδεκτοί σύμφωνα με τις κείμενες διατάξεις.
Σημειώνεται ότι αν ως τόπος σπουδών ή μέρος αυτών
βεβαιώνεται η ελληνική επικράτεια, ο τίτλος σπουδών
δεν αναγνωρίζεται, εκτός αν οι σπουδές που έγιναν στην
ελληνική επικράτεια βρίσκεται σε δημόσιο Α.Ε.Ι.
Η αίτηση και τα λοιπά δικαιολογητικά υποβάλλονται
στη Γραμματεία του Τμήματος ή αποστέλλονται ταχυδρομικώς ή/και ηλεκτρονικά. Αίτηση μπορούν να υπο-
βάλλουν και υποψήφιοι οι οποίοι ολοκληρώνουν τις
σπουδές τους στην εξεταστική περίοδο Σεπτεμβρίου.
Η Γραμματεία του Τμήματος ελέγχει τα δικαιολογητικά
που καταθέτει ο υποψήφιος, πρωτοκολλεί την αίτηση
και την προωθεί στην Επιτροπή Επιλογής Υποψηφίων.
Η επιλογή των εισακτέων πραγματοποιείται από επιτροπή μελών ΔΕΠ (Επιτροπή Επιλογής), που συγκροτεί-
ται με απόφαση της Συνέλευσης.
Τα κριτήρια επιλογής γίνονται γνωστά στους υποψηφίους με την προκήρυξη του ΠΜΣ και είναι ενδεικτικά
τα ακόλουθα:
1. Βαθμός πτυχίου
2. Συνάφεια του Τμήματος προέλευσης με το ΠΜΣ
3. Συνέντευξη
4. Συστατικές επιστολές
5. Γνώση ξένης γλώσσας ή ξένων γλωσσών
6. Κατοχή δεύτερου πτυχίου Α’ ή Β κύκλου σπουδών
7. Είδος και εύρος εργασιακής ή/και ερευνητικής εμπειρίας.
Η διαδικασία επιλογής διενεργείται από την Επιτροπή
Επιλογής, η οποία: α) Καταρτίζει κατάλογο όσων έχουν
υποβάλει αίτηση.
β) Απορρίπτει τους υποψηφίους που δεν πληρούν τα
κριτήρια επιλογής.
γ) Καλεί σε συνέντευξη τους υποψηφίους. Η συνέντευξη γίνεται από τα μέλη της Επιτροπής Επιλογής.
ε) Ιεραρχεί τους υποψηφίους και υποβάλλει την πρότασή της για την τελική έγκριση στη Συνέλευση.
Σε περίπτωση ισοβαθμίας, με απόφαση της Συνέλευσης εγγράφονται όλοι οι ισοβαθμούντες ως υπεράριθ-
μοι.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1781/19.03.2024
Ο τελικός πίνακας επιτυχόντων επικυρώνεται από την
Συνέλευση του Τμήματος.
Η εγγραφή των υποψηφίων στο πρόγραμμα ολοκληρώνεται με την υποβολή στη Γραμματεία όλων των απαι-
τούμενων δικαιολογητικών.
Σε περίπτωση μη εγγραφής ενός ή περισσοτέρων φοιτητών, θα κληθούν αν υπάρχουν, οι επιλαχόντες, με βάση
τη σειρά τους στον εγκεκριμένο αξιολογικό πίνακα, να
εγγραφούν στο Πρόγραμμα.
Άρθρο 7
Διάρκεια Σπουδών - Όροι Φοίτησης
Η χρονική διάρκεια φοίτησης στο ΠΜΣ που οδηγεί
στη λήψη Διπλώματος Μεταπτυχιακών Σπουδών (ΔΜΣ)
ορίζεται σε τρία (3) ακαδημαϊκά εξάμηνα, και στην περίπτωση μερικής φοίτησης σε τέσσερα (4) ακαδημαϊκά
εξάμηνα στα οποία περιλαμβάνεται και ο χρόνος εκπόνησης διπλωματικής εργασίας.
Ο ανώτατος επιτρεπόμενος χρόνος ολοκλήρωσης των
σπουδών, ορίζεται στα:
- πέντε (5) ακαδημαϊκά εξάμηνα για την περίπτωση
πλήρους φοίτησης και
- έξι (6) εξάμηνα για την περίπτωση μερικής φοίτησης.
Για την παράταση του ανώτατου αυτού χρονικού ορίου
μπορεί να γίνει ειδική εξαίρεση με απόφαση της Συνέλευσης και μόνο μετά από γραπτή αίτηση του ενδιαφε-
ρομένου, για ιδιαίτερα σοβαρούς λόγους (επαγγελματικούς, υγείας). Μετά τη λήξη της γενικά
προβλεπόμενης παράτασης από τον Κανονισμό Σπουδών, ο φοιτητής διαγράφεται από το πρόγραμμα.
Σε εξαιρετικές περιπτώσεις μπορεί να δοθεί αναστολή φοίτησης, μετά από αίτηση του φοιτητή, μέχρι δύο
(2) εξάμηνα με απόφαση της Συνέλευσης του Τμήματος. Στην περίπτωση αυτή, η φοίτηση παρατείνεται
για όσα ακαδημαϊκά εξάμηνα διήρκεσε η αναστολή. Η
συνέχιση της φοίτησης πραγματοποιείται με βάση το
πρόγραμμα σπουδών, όπως αυτό ισχύει κατά το χρόνο
επανέναρξης των σπουδών και όχι κατά το χρόνο της
αρχικής εγγραφής. Η Συνέλευση του Τμήματος δύναται,
με ειδικά αιτιολογημένη απόφασή της, να διευθετήσει οποιοδήποτε ζήτημα ανακύψει από την αναστολή
φοίτησης.
Άρθρο 8
Τέλη φοίτησης - Υποτροφίες
Τέλη φοίτησης
Για τη φοίτησή τους στο ΠΜΣ οι μεταπτυχιακοί φοιτητές που δεν εμπίπτουν στο άρθρο 86 του ν. 4957/2022
καταβάλλουν τέλη φοίτησης που ανέρχονται στο ποσό
των 1.800€ ανά εξάμηνο. Η καταβολή του τέλους γίνεται
στην αρχή κάθε εξαμήνου.
Οι μεταπτυχιακοί φοιτητές υποχρεούνται μετά την ειδοποίηση αποδοχής τους στο μεταπτυχιακό πρόγραμμα
να καταβάλουν το ποσό των 500 ευρώ ως τέλος προεγγραφής για κατοχύρωση της θέσης που τους έχει προ-
σφερθεί και το υπόλοιπο ποσό της πρώτης δόσης πρέπει
να καταβληθεί δύο (2) εβδομάδες πριν από την έναρξη
των μαθημάτων. Σε περίπτωση μη παρακολούθησης του
ΠΜΣ η προκαταβολή δεν επιστρέφεται.
Εγγεγραμμένοι φοιτητές Προγράμματος Μεταπτυχιακών Σπουδών (Π.Μ.Σ.) -οι οποίοι δεν είναι πολίτες τρίτων
χωρών- δύνανται να απαλλάσσονται από τα τέλη φοίτησης του Π.Μ.Σ., εφόσον πληρούν τις προϋποθέσεις σύμ-
φωνα με τις διατάξεις του Άρθρου 86 του ν. 4957/2022
και τις ισχύουσες νομοθετικές ρυθμίσεις. Η υποβολή των
αιτήσεων για τη δωρεάν φοίτηση ανά Π.Μ.Σ. πραγματοποιείται μετά την ολοκλήρωση της διαδικασίας εισδοχής
των φοιτητών στο Π.Μ.Σ.
Μετά την εξέταση των αιτήσεων για απαλλαγή από
τα τέλη φοίτησης, τα αποτελέσματα εγκρίνονται από τη
Συνέλευση του Τμήματος. Η απαλλαγή αυτή παρέχεται
αποκλειστικά για τη φοίτηση σε ένα (1) ΠΜΣ που οργανώνεται από Α.Ε.Ι της ημεδαπής.
Στην περίπτωση οριστικής αποχώρησης ή διαγραφής
του μεταπτυχιακού φοιτητή από το πρόγραμμα δεν επιστρέφονται τα καταβληθέντα δίδακτρα. Σε περίπτωση
μη εξόφλησης του τέλους φοίτησης δεν θα χορηγείται
βεβαίωση περάτωσης σπουδών.
Οι υποψήφιοι που γίνονται δεκτοί υπό αίρεση (εκκρεμεί πιστοποιητικό περάτωσης σπουδών, αποδεικτικό ξέ-
νης γλώσσας κ.α.) καταβάλουν το τέλος προεγγραφής
και σε περίπτωση μη προσκόμισης των ανωτέρω δικαιολογητικών, το τέλος προεγγραφής δεν επιστρέφεται.
Τυχόν αναπροσαρμογή του ύψους των διδάκτρων
μπορεί να γίνει μόνο για νέο κύκλο σπουδών με απόφαση της Συνέλευσης του Τμήματος, κατόπιν εισήγησης
της Σ.Ε., και υπόκειται στην έγκριση της Συγκλήτου, κατά
τις κείμενες διατάξεις.
Υποτροφίες
Με απόφαση των αρμοδίων οργάνων του ΠΜΣ, δύναται να χορηγούνται υποτροφίες αριστείας, με ακαδημα-
ϊκά κριτήρια, στα δύο πρώτα εξάμηνα. Υποτροφία απονέμεται στους φοιτητές που επιτυγχάνουν στις εξετάσεις
του εξαμήνου και όχι στις επαναληπτικές. Το ύψος της/
των υποτροφίας/ών θα καθορίζεται σε κάθε ακαδημαϊκό έτος από την Συνέλευση ανάλογα με τα έσοδα του
προγράμματος και θα δίνονται σε φοιτητές που δεν εμπίπτουν στο άρθρο 86 του ν. 4957/2022 περί απαλλαγής
τελών φοίτησης.
Άρθρο 9
Πρόγραμμα Μαθημάτων
Το ΠΜΣ ξεκινά το χειμερινό εξάμηνο εκάστου ακαδημαϊκού έτους.
Κατά τη διάρκεια των σπουδών, οι μεταπτυχιακοί
φοιτητές υποχρεούνται σε παρακολούθηση και επιτυχή εξέταση σε έξι (6) υποχρεωτικά μαθήματα, τρία
(3) μαθήματα επιλογής και συγγραφή επιστημονικών
εργασιών, κ.ά. καθώς και σε εκπόνηση μεταπτυχιακής
διπλωματικής εργασίας.
Για την απόκτηση του ΔΜΣ απαιτείται η συμπλήρωση
συνολικά ενενήντα (90) πιστωτικών μονάδων του Ευρωπαϊκού Συστήματος Μεταφοράς και Συσσώρευσης
Πιστωτικών Μονάδων (ECTS).
Η διδασκαλία των μαθημάτων γίνεται με μεικτό σύστημα εκπαίδευσης, διά ζώσης και με μέσα εξ αποστάσεως
(Βlended Learning). Η οργάνωση της εκπαιδευτικής διαδικασίας με μεθόδους εξ αποστάσεως εκπαίδευσης
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1781/19.03.2024
εξασφαλίζει την προσβασιμότητα των ατόμων με αναπηρία και ειδικές εκπαιδευτικές ανάγκες. Το ίδρυμα τηρεί
ηλεκτρονική πλατφόρμα προσβάσιμη και σε άτομα με
αναπηρία, μέσω της οποίας παρέχονται υπηρεσίες ασύγχρονης εξ αποστάσεως εκπαίδευσης για όλα τα ΠΜΣ.
Τα μαθήματα οργανώνονται σε εξάμηνα, πραγματοποιούνται σε εβδομαδιαία βάση και διεξάγονται κατά
κανόνα στην ελληνική γλώσσα. Ο χρόνος διδασκαλίας
των μαθημάτων ορίζεται από τη Συντονιστική Επιτροπή
και ανακοινώνεται με το ωρολόγιο πρόγραμμα.
Στην αρχή του Α’ εξαμήνου οι μεταπτυχιακοί φοιτητές
παρακολουθούν έναν αριθμό προκαταρκτικών μαθημάτων.
Για όσους προέρχονται από οικονομικά και συναφή
τμήματα:
1. Εισαγωγή στην Τεχνολογία & Αρχές Βιο-Συστημάτων
2. Εισαγωγή στη Χημεία & Φυσική Επιστημών Ζωής
Για όσους προέρχονται από μη-οικονομικά και συναφή
τμήματα:
1. Εισαγωγή στη Μικροοικονομική
2. Εισαγωγή στη Μακροοικονομική
Το μάθημα Οικονομετρία θα είναι κοινό για όλους.
Τα προκαταρτικά μαθήματα θα είναι διάρκειας 4 εβδομάδων (θα καλύπτουν 5 τρίωρα μαθήματα συνολικά το
κάθε ένα) και θα διδάσκονται πριν την έναρξη του πρώτου εξαμήνου. Τα μαθήματα αυτά θα ολοκληρώνονται
με εξετάσεις στις οποίες θα πιστοποιείται η απόκτηση
των γνώσεων χωρίς βαθμολογία (pass ή fail).
Το μάθημα Γ’ εξαμήνου «Πρακτική Άσκηση» είναι χωρίς
βαθμολογία, με πίστωση τριών πιστωτικών μονάδων, χωρίς αυτές να προσμετρώνται στις απαραίτητες πιστωτικές
μονάδες για τη λήψη του μεταπτυχιακού τίτλου σπουδών
και αναγράφεται στο Παράρτημα Διπλώματος του ΠΜΣ.
Για να προσφερθεί ένα μάθημα επιλογής του ΠΜΣ απαραίτητη προϋπόθεση είναι η εκδήλωση ενδιαφέροντος
παρακολούθησής του από δέκα (10) τουλάχιστον μεταπτυχιακούς φοιτητές. Ο εν λόγω αριθμός δύναται να
τροποποιηθεί με απόφαση της Συνέλευσης.
Τα μαθήματα και η κατανομή τους ανά εξάμηνο παρουσιάζονται στον ακόλουθο πίνακα:
Α’ Εξάμηνο
Υ/Ε
Πιστωτικές
Μονάδες
Εισαγωγή στη Βιοοικονομία, Κυκλική Οικονομία και Βιώσιμη Ανάπτυξη
Υ
7,5
Τα Οικονομικά της Καινοτομίας και της Βιώσιμης Ανάπτυξης
Υ
7,5
Χρηματοοικονομική Ανάλυση και Διαχείριση Κινδύνου
Υ
7,5
Βιολογικοί Πόροι και Βιοπροϊόντα
Υ
7,5
Σύνολο Πιστωτικών Μονάδων
Β’ Εξάμηνο
Βιώσιμη Επιχειρηματικότητα και Επιχειρηματικά Σχέδια
Υ
7,5
Θεωρία και Εφαρμογές Βιομηχανικής Βιοτεχνολογίας
Υ
7,5
Μάθημα Επιλογής
Ε
7,5
Μάθημα Επιλογής
Ε
7,5
Σύνολο Πιστωτικών Μονάδων
Μαθήματα Επιλογής Β’ Εξαμήνου
Επενδύσεις και Διαχείριση Αποθεμάτων
Τα Οικονομικά της Ενέργειας και της Κλιματικής Αλλαγής
Βιώσιμη Ανάπτυξη στον Τουρισμό και την Τοπική Αυτοδιοίκηση
Βιοοικονομία και Κυκλική Οικονομία στους Κλάδους Τροφίμων και Ενέργειας
Σύγχρονα Χρηματοοικονομικά Θέματα στην Ενέργεια
Βιώσιμη Ανάπτυξη στη Ναυτιλία και τις Μεταφορές
Επενδύσεις στην Αγορά Ακινήτων: Εταιρική Υπευθυνότητα και Βιώσιμη Ανάπτυξη
Γ’ Εξάμηνο
Μάθημα Επιλογής
Ε
7,5
Εκπόνηση μεταπτυχιακής διπλωματικής εργασίας
22,5
Σύνολο Πιστωτικών Μονάδων
Μαθήματα Επιλογής Γ’ Εξαμήνου
Θεσμικό Πλαίσιο και Διεθνείς Στρατηγικές στη Βιοοικονομία, Κυκλική Οικονομία και
Βιώσιμη Ανάπτυξη
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1781/19.03.2024
Εκθέσεις Βιωσιμότητας και Επιχειρηματική Πρακτική
Ολοκληρωμένα Συστήματα Βιοπροϊόντων
Πρακτική Άσκηση
Γενικό Σύνολο Πιστωτικών Μονάδων (ECTS)
Το πρόγραμμα μαθημάτων μερικής φοίτησης θα ολοκληρώνεται σε τέσσερα (4) εξάμηνα και διαμορφώνεται ως
εξής:
Α’ Εξάμηνο
Υ/Ε
Πιστωτικές
Μονάδες
Εισαγωγή στη Βιοοικονομία, Κυκλική Οικονομία και Βιώσιμη Ανάπτυξη
Υ
7,5
Τα Οικονομικά της Καινοτομίας και της Βιώσιμης Ανάπτυξης
Υ
7,5
Χρηματοοικονομική Ανάλυση και Διαχείριση Κινδύνου
Υ
7,5
Β’ Εξάμηνο
Βιώσιμη Επιχειρηματικότητα και Επιχειρηματικά Σχέδια
Υ
7,5
Θεωρία και Εφαρμογές Βιομηχανικής Βιοτεχνολογίας
Υ
7,5
Γ’ Εξάμηνο
Βιολογικοί Πόροι και Βιοπροϊόντα
Υ
7,5
Μάθημα Επιλογής
Ε
7,5
Μαθήματα Επιλογής Γ’ Εξαμήνου
Θεσμικό Πλαίσιο και Διεθνείς Στρατηγικές στη Βιοοικονομία, Κυκλική Οικονομία και
Βιώσιμη Ανάπτυξη
Εκθέσεις Βιωσιμότητας και Επιχειρηματική Πρακτική
Ολοκληρωμένα Συστήματα Βιοπροϊόντων
Δ’ Εξάμηνο
Μάθημα Επιλογής
E
7,5
Μάθημα Επιλογής
E
7,5
Εκπόνηση μεταπτυχιακής διπλωματικής εργασίας
22,5
Μαθήματα Επιλογής Δ’ Εξαμήνου
Επενδύσεις και Διαχείριση Αποθεμάτων
Τα Οικονομικά της Ενέργειας και της Κλιματικής Αλλαγής
Βιώσιμη Ανάπτυξη στον Τουρισμό και την Τοπική Αυτοδιοίκηση
Βιοοικονομία και Κυκλική Οικονομία στους Κλάδους Τροφίμων και Ενέργειας
Σύγχρονα Χρηματοοικονομικά Θέματα στην Ενέργεια
Βιώσιμη Ανάπτυξη στη Ναυτιλία και τις Μεταφορές
Επενδύσεις στην Αγορά Ακινήτων: Εταιρική Υπευθυνότητα και Βιώσιμη Ανάπτυξη
Πρακτική Άσκηση
Γενικό Σύνολο Πιστωτικών Μονάδων (ECTS)
Η τροποποίηση του προγράμματος μαθημάτων και η ανακατανομή των μαθημάτων μεταξύ των εξαμήνων μπορεί
να γίνει με αποφάσεις των αρμοδίων οργάνων (ΣΕ, Συνέλευση και Σύγκλητος).
Το ακαδημαϊκό ημερολόγιο καθώς και το ωρολόγιο πρόγραμμα καταρτίζονται, στο πλαίσιο του ακαδημαϊκού
ημερολογίου του Πανεπιστημίου Πειραιώς με ευθύνη του Διευθυντή του ΠΜΣ. Στην αρχή κάθε περιόδου αναΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1781/19.03.2024
κοινώνεται το ωρολόγιο πρόγραμμα διδασκαλίας στο
οποίο περιλαμβάνονται οι ημέρες και ώρες διδασκαλίας
των μαθημάτων.
Άρθρο 10
Υποχρεώσεις και δικαιώματα μεταπτυχιακών
φοιτητών
1. Οι μεταπτυχιακοί φοιτητές έχουν όλα τα δικαιώματα και τις παροχές που προβλέπονται για τους
φοιτητές του Α’ κύκλου σπουδών, πλην του δικαιώματος παροχής δωρεάν διδακτικών συγγραμμάτων. Το
Ίδρυμα μεριμνά για τη διασφάλιση ισότιμης πρόσβασης στους χώρους του ιδρύματος στους φοιτητές με
αναπηρία ή με ειδικές εκπαιδευτικές ανάγκες καθώς
και την προσβασιμότητα των υποδομών, των υπηρεσιών, φυσικών και ψηφιακών, του εξοπλισμού και του
εκπαιδευτικού υλικού.
2. Οι μεταπτυχιακοί φοιτητές καλούνται να συμμετέχουν και να παρακολουθούν π.χ. σεμινάρια ερευ-
νητικών ομάδων, επισκέψεις εργαστηρίων, συνέδρια/
ημερίδες με γνωστικό αντικείμενο συναφές με αυτό
του ΠΜΣ, διαλέξεις ή άλλες επιστημονικές εκδηλώσεις
του ΠΜΣ κ.ά.
3. Οι μεταπτυχιακοί φοιτητές μπορούν να συμμετέχουν
στα μαθήματα Πληροφοριακής Παιδείας που διεξάγει
η βιβλιοθήκη που αφορούν: στρατηγικές αναζήτησης
πληροφοριακών πηγών και αξιολόγηση αποτελεσμάτων (εγκυρότητα, επικαιρότητα, σχετικότητα), σύνταξη
βιβλιογραφίας και πρότυπα βιβλιογραφικών αναφορών,
δεοντολογία της πληροφορίας (αποφυγή λογοκλοπής).
Οι μεταπτυχιακού φοιτητές υποχρεούνται στην αυτοαπόθεση των Διπλωματικών εργασιών στο Ιδρυματικό
Αποθετήριο ΔΙΩΝΗ.
4. Οι μεταπτυχιακοί φοιτητές υποχρεούνται:
- να παρακολουθούν αδιαλείπτως τα μαθήματα του
ισχύοντος προγράμματος σπουδών και να προσέρχονται
εγκαίρως στις ώρες των παραδόσεων. Για κάθε μάθημα
υπάρχει ανώτατο όριο απουσιών το οποίο αντιστοιχεί
στο 30% του συνολικού αριθμού ωρών διδασκαλίας του
μαθήματος. Για κάθε μάθημα τηρείται παρουσιολόγιο και
οι απουσίες διαπιστώνονται από τον διδάσκοντα ή από
εξουσιοδοτημένο προσωπικό. Για τις περιπτώσεις που η
υπέρβαση του ορίου απουσιών οφείλεται σε σοβαρούς
προσωπικούς/επαγγελματικούς λόγους ή λόγους υγείας
το θέμα εξετάζεται από τη Συνέλευση του Τμήματος, η
οποία και γνωμοδοτεί σχετικά.
- Να εφοδιάζονται εγκαίρως με τα απαραίτητα συγγράμματα και φωτοτυπίες επιστημονικών άρθρων, που
καλύπτουν τη διδακτέα ύλη.
- Να υποβάλλουν, μέσα στις προβλεπόμενες προθεσμίες, τις εργασίες που τους έχουν ανατεθεί για το κάθε
μάθημα.
- Να προσέρχονται στις προβλεπόμενες εξετάσεις του
κάθε μαθήματος με το Δελτίο Ακαδημαϊκής Ταυτότητας.
Σε περίπτωση αδυναμίας κάποιου φοιτητή να προσέλθει
στις προβλεπόμενες εξετάσεις, αυτός υποχρεούται να
καταθέσει εγκαίρως γραπτή αίτηση για τη μη συμμετοχή του στις εξετάσεις, συνοδευόμενη από επίσημα
δικαιολογητικά (π.χ. πιστοποίηση ασθένειας με ιατρική
βεβαίωση). Ο Διευθυντής του ΠΜΣ αποφασίζει για τη
δυνατότητα να εξεταστεί ο φοιτητής σε διαφορετική
ημερομηνία, η οποία καθορίζεται εντός εύλογου χρονικού διαστήματος σε συνεννόηση με τον διδάσκοντα
του μαθήματος.
- Να τηρούν απολύτως τις υποχρεώσεις τους ως προς
τις προβλεπόμενες και οριζόμενες ημερομηνίες (π.χ.
υποβολή δηλώσεων, καταβολή διδάκτρων).
Η μη τήρηση των παραπάνω στο βαθμό που δυσχεραίνει την παρακολούθηση μαθημάτων και εξέταση
σε αυτά, χωρίς σοβαρή και τεκμηριωμένη δικαιολογία,
αποτελεί βάση απορριπτικού βαθμού ή αποκλεισμού
από το πρόγραμμα μετά από απόφαση της Συνέλευσης.
5. Για τη φοίτησή τους στο ΠΜΣ οι μεταπτυχιακοί
φοιτητές καταβάλλουν τέλη φοίτησης που ανέρχονται
στο ποσό των 5.400€ ευρώ. Ο φοιτητής εγγράφεται σε
κάθε εξάμηνο σπουδών για την παρακολούθηση των
μαθημάτων και αφού έχει καταβάλει τα προβλεπόμενα
τέλη φοίτησης.
6. Η Συνέλευση του Τμήματος, μετά την εισήγηση της
Σ.Ε., δύναται να αποφασίσει τη διαγραφή μεταπτυχιακών
φοιτητών εάν:
- αυτοδίκαια κατόπιν αιτήσεως των μεταπτυχιακών
φοιτητών
- υπερβούν το ανώτατο όριο απουσιών
- έχουν αποτύχει στην εξέταση μαθήματος ή μαθημάτων και δεν έχουν ολοκληρώσει επιτυχώς το πρόγραμμα,
- υπερβούν τη μέγιστη χρονική διάρκεια φοίτησης στο
ΠΜΣ, όπως ορίζεται στον παρόντα Κανονισμό,
- δεν καταβάλλουν το προβλεπόμενο τέλος φοίτησης,
- έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά Όργανα.
7. Το ΠΜΣ με απόφαση της Συνέλευσης του Τμήματος
έχει τη δυνατότητα να αναγνωρίσει σε φοιτητές του μαθήματα από προηγούμενες ολοκληρωμένες μεταπτυχι-
ακές σπουδές ομοταγών ιδρυμάτων.
Κάθε υποψήφιος, πριν εγγραφεί, οφείλει να λαμβάνει
γνώση αυτού του Κανονισμού και να δηλώνει εγγράφως
ότι αποδέχεται τους κανόνες λειτουργίας του ΠΜΣ.
Άρθρο 11
Εξετάσεις - Έλεγχος Γνώσεων
1. Το εκπαιδευτικό έργο κάθε ακαδημαϊκού έτους διαρθρώνεται σε δύο εξάμηνα σπουδών, το χειμερινό και
το εαρινό. Η παρακολούθηση των μαθημάτων/εργαστηρίων κ.λπ. είναι υποχρεωτική. Σε περίπτωση κωλύματος
διεξαγωγής μαθήματος προβλέπεται η αναπλήρωσή του.
Η αναπλήρωση των μαθημάτων αποφασίζεται από τον
διδάσκοντα σε συνεργασία με τον Διευθυντή του ΠΜΣ
και ενημερώνονται σχετικά οι φοιτητές.
2. Η τελική αξιολόγηση δύναται να πραγματοποιείται είτε μετά από την ολοκλήρωση κάθε ακαδημαϊκού
εξαμήνου είτε μετά από την ολοκλήρωση του διδακτικού έργου κάθε μαθήματος ή την ολοκλήρωση κάθε
εκπαιδευτικής δραστηριότητας. Η τελική αξιολόγηση
και βαθμολογία στα επιμέρους μαθήματα του ΠΜΣ καθορίζεται από τον διδάσκοντα, ο οποίος μπορεί να ορ-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1781/19.03.2024
γανώσει κατά την κρίση του γραπτές ή και προφορικές
εξετάσεις ή και να στηριχθεί σε εργασίες ή εργαστηριακές ασκήσεις.
Εάν μεταπτυχιακός φοιτητής αποτύχει ή δεν προσέλθει στην εξέταση μαθήματος ή μαθημάτων, για οποιο-
δήποτε λόγο, παρέχεται η δυνατότητα συμμετοχής σε
επαναληπτική εξέταση τον Σεπτέμβριο.
Η βαθμολογία αντιστοιχεί στην κλίμακα 0-10: από 0
έως και 4,99 αποτυχών και από 5 έως και 10 επιτυχών. Η
βαθμολογία των μαθημάτων κατατίθεται στη Γραμματεία
του Τμήματος εντός 30 ημερών από την ημερομηνία
εξέτασης του μαθήματος.
3. Στο τρίτο εξάμηνο του Προγράμματος προβλέπεται
και εκπόνηση μεταπτυχιακής διπλωματικής εργασίας. Ο
υποψήφιος καταθέτει αίτηση, στην οποία αναγράφεται
ο προτεινόμενος τίτλος της διπλωματικής εργασίας, ο
προτεινόμενος επιβλέπων και επισυνάπτει περίληψη της
προτεινόμενης εργασίας. Ο Διευθυντής του ΠΜΣ, εισηγείται στη Συνέλευση το θέμα, την τριμελή εξεταστική
επιτροπή και τον επιβλέποντα προς έγκριση.
Δικαίωμα επίβλεψης διπλωματικών εργασιών έχουν
οι διδάσκοντες στο ΠΜΣ (σύμφωνα με το άρθρο 15 του
παρόντος κανονισμού) υπό την προϋπόθεση ότι είναι κάτοχοι διδακτορικού διπλώματος. Τα μέλη της τριμελούς
εξεταστικής επιτροπής πρέπει να έχουν την ίδια ή συναφή επιστημονική ειδικότητα με το γνωστικό αντικείμενο
του προγράμματος. Με απόφαση της Συνέλευσης κατόπιν εισήγησης της ΣΕ του ΠΜΣ δύναται να ανατίθεται η
επίβλεψη διπλωματικών εργασιών και σε μέλη Δ.Ε.Π.,
Ε.Ε.Π. και Ε.ΔΙ.Π. του Τμήματος, που δεν έχουν αναλάβει
διδακτικό έργο στο Π.Μ.Σ.
Για να εγκριθεί η εργασία ο φοιτητής οφείλει να την παρουσιάσει και να την υποστηρίξει ενώπιον της τριμελούς
εξεταστικής επιτροπής, η οποία στη συνέχεια συντάσσει
και υπογράφει το πρακτικό παρουσίασης/εξέτασης της
διπλωματικής εργασίας. Κατά την υποστήριξη της διπλωματικής απαιτείται η παρουσία τουλάχιστον δύο μελών
της τριμελούς εξεταστική επιτροπής. Η παρουσίαση της
διπλωματικής εργασίας δύναται να πραγματοποιηθεί και
με τηλεδιάσκεψη.
Η Τριμελής Επιτροπή Εξέτασης της διπλωματικής μπορεί να ζητήσει διορθώσεις, στις οποίες ο/η υποψήφιος/α
ανταποκρίνεται εντός χρονικού διαστήματος 20 ημερών
και η επιτροπή καταθέτει τον τελικό βαθμό στη Γραμματεία χωρίς περαιτέρω εξέταση. Σε περίπτωση που η
επιτροπή κρίνει ότι πρέπει να γίνουν μείζονος σημασίας
διορθώσεις ή απορρίψει τη διπλωματική εργασία τότε
ορίζεται επανεξέταση της διορθωμένης εργασίας. Στην
περίπτωση που ο/η φοιτητής/τρια δεν ανταποκριθεί επιτυχώς διαγράφεται μετά από αιτιολογημένη εισήγηση
της τριμελούς εξεταστικής επιτροπής και απόφαση της
Συνέλευσης.
Η γλώσσα συγγραφής της μεταπτυχιακής διπλωματικής εργασίας μπορεί να είναι στην ελληνική ή αγγλική. Ο
χρόνος κατάθεσης και παρουσίασης των διπλωματικών
εργασιών αποφασίζεται από την Συνέλευση.
Η Συνέλευση εγκρίνει Οδηγό σύνταξης μεταπτυχιακής
διπλωματικής εργασίας ο οποίος κοινοποιείται στους
μεταπτυχιακούς φοιτητές, και περιλαμβάνει οδηγίες
συγγραφής της μεταπτυχιακής διπλωματικής εργασίας
π.χ. εξώφυλλο, λογότυπος, γραμματοσειρά, ελάχιστοςμέγιστος αριθμός λέξεων κ.λπ.
Οι μεταπτυχιακές διπλωματικές εργασίες εφόσον
εγκριθούν από την εξεταστική επιτροπή, αναρτώνται
υποχρεωτικά από τον μεταπτυχιακό φοιτητή, στο Ιδρυματικό Αποθετήριο ΔΙΩΝΗ της Βιβλιοθήκης του Πανε-
πιστημίου Πειραιώς (σύμφωνα με τον εσωτερικό κανονισμό του πανεπιστημίου).
4. Για την απόκτηση ΔΜΣ κάθε μεταπτυχιακός φοιτητής οφείλει να παρακολουθήσει και να εξεταστεί επι-
τυχώς στο σύνολο των προσφερόμενων μαθημάτων
του ΠΜΣ και να εκπονήσει μεταπτυχιακή διπλωματική
εργασία, συγκεντρώνοντας ενενήντα (90) πιστωτικές
μονάδες.
5. Ο βαθμός του ΔΜΣ καθορίζεται από τους βαθμούς
των μαθημάτων του Προγράμματος και το βαθμό της
μεταπτυχιακής εργασίας σύμφωνα με απόφαση της Συνέλευσης του Τμήματος. Ο βαθμός του πτυχίου ορίζεται
ως ο μέσος σταθμικός όρος των βαθμών των μαθημάτων με συντελεστή βαρύτητας 80% και της Διπλωματι-
κής Εργασίας 20%. Ο βαθμός του ΔΜΣ με ευθύνη της
Γραμματείας, καταχωρείται στον ατομικό φάκελο του
φοιτητή.
6. Περιπτώσεις παραπτωμάτων όπως αντιγραφή στις
εξετάσεις ή στην εκπόνηση εργασιών και στην επίλυση
ασκήσεων, ανάρμοστη συμπεριφορά κ.λπ., συνεπάγονται διαγραφή από το Πρόγραμμα μετά από απόφαση
της Συνέλευσης.
7. Τα γραπτά φυλάσσονται υποχρεωτικά και με επιμέλεια του διδάσκοντος για ένα (1) χρόνο. Μετά την πάρο-
δο του χρόνου αυτού τα γραπτά παύουν να έχουν ισχύ
και καταστρέφονται, εκτός αν εκκρεμεί σχετική ποινική,
πειθαρχική ή οποιαδήποτε άλλη διοικητική διαδικασία. Η
καταστροφή τους είναι καλύτερα να γίνεται σε συσκευές
καταστροφής εγγράφων του Ιδρύματος και τα προϊόντα
της καταστροφής να ανακυκλώνονται αλλά σε κάθε περίπτωση θα εξασφαλίζεται η προστασία προσωπικών
δεδομένων.
Άρθρο 12
Πρακτική άσκηση
Στους φοιτητές του ΠΜΣ «Βιοοικονομία, Κυκλική Οικονομία και Βιώσιμη Ανάπτυξη» παρέχεται η δυνατότητα
πρακτικής άσκησης η οποία πραγματοποιείται σύμφωνα με τον κανονισμό πρακτικής άσκησης των ΠΜΣ του
Τμήματος.
Άρθρο 13
Ακαδημαϊκός Σύμβουλος
Η Συνέλευση του Τμήματος ορίζει για κάθε κύκλου
σπουδών ένα μέλος ΔΕΠ ως ακαδημαϊκό σύμβουλο,
σύμφωνα με τον κανονισμό ακαδημαϊκού συμβούλου.
Άρθρο 14 Κινητικότητα
Η μετακίνηση των φοιτητών του ΠΜΣ «Βιοοικονομία,
Κυκλική Οικονομία και Βιώσιμη Ανάπτυξη» για σπουδές
ή πρακτική άσκηση πραγματοποιείται σύμφωνα με αποφάσεις των αρμοδίων οργάνων του Τμήματος ή/και του
Πανεπιστημίου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1781/19.03.2024
Άρθρο 15
Ανάθεση διδασκαλίας - διδάσκοντες στο ΠΜΣ
1. Το διδακτικό έργο των Προγραμμάτων Μεταπτυχιακών Σπουδών (Π.Μ.Σ.) ανατίθεται, με απόφασης της
Συνέλευσης κατόπιν εισήγησης της ΣΕ, στις ακόλουθες
κατηγορίες διδασκόντων:
α) μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ίδιου ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους, αν το
Π.Μ.Σ. έχει τέλη φοίτησης,
β) ομότιμους Καθηγητές ή αφυπηρετήσαντα μέλη
Δ.Ε.Π. του Τμήματος ή άλλων Τμημάτων του ιδίου ή άλλου Α.Ε.Ι.,
γ) συνεργαζόμενους καθηγητές,
δ) εντεταλμένους διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
2. Η ανάθεση του διδακτικού έργου του Π.Μ.Σ. πραγματοποιείται με απόφαση της Συνέλευσης, κατόπιν εισή-
γησης της Συντονιστικής Επιτροπής του Π.Μ.Σ., εφόσον
υφίσταται, άλλως του Διευθυντή του Π.Μ.Σ.
3. Όλες οι κατηγορίες διδασκόντων δύνανται να αμείβονται αποκλειστικά από τους πόρους του Π.Μ.Σ. Δεν
επιτρέπεται η καταβολή αμοιβής ή άλλης παροχής από
τον κρατικό προϋπολογισμό ή το πρόγραμμα δημοσίων
επενδύσεων. Με απόφαση του αρμόδιου οργάνου του
Π.Μ.Σ. περί ανάθεσης του διδακτικού έργου, καθορίζεται
το ύψος της αμοιβής κάθε διδάσκοντος.
4. Με απόφαση της Συνέλευσης του Τμήματος δύναται
να ανατίθεται επικουρικό διδακτικό έργο στους υποψήφιους διδάκτορες του Τμήματος ή της Σχολής, υπό την
επίβλεψη διδάσκοντος του Π.Μ.Σ.
Άρθρο 16
Τίτλος Σπουδών
1. Το Δίπλωμα Μεταπτυχιακών Σπουδών (ΔΜΣ) είναι
δημόσιο έγγραφο. Ο τύπος του ορίζεται με απόφαση
της Συγκλήτου. Το ΔΜΣ συντάσσεται στην ελληνική
γλώσσα.
2. Τα ΠΜΣ οδηγούν σε τίτλο σπουδών επιπέδου 7 σύμφωνα με το Ευρωπαϊκό Πλαίσιο Προσόντων (EQF) και το
Εθνικό Πλαίσιο Προσόντων (ΕΠΠ).
3. Το ΔΜΣ που απονέμει το ΠΜΣ υπογράφεται από τον
Πρύτανη, τον Πρόεδρο του Τμήματος και τον Γραμματέα
του Τμήματος.
4. Ο βαθμός του Διπλώματος χαρακτηρίζεται ως εξής:
από 5 έως 6.49 ΚΑΛΩΣ, από 6.50 έως 8.49 ΛΙΑΝ ΚΑΛΩΣ
και από 8.50 έως 10 ΑΡΙΣΤΑ.
5. Το βιβλίο διπλωματούχων μεταπτυχιακών φοιτητών υπογράφεται από τον Γραμματέα του Τμήματος, τον
Πρόεδρο του Τμήματος και τον Πρύτανη του Πανεπιστημίου.
6. Στο ΔΜΣ επισυνάπτεται Παράρτημα Διπλώματος
στην ελληνική και αγγλική γλώσσα σύμφωνα με τις διατάξεις του άρθρου 15 του ν. 3374/2005 (A’ 189) και της
υπό στοιχεία Φ5/89656/Β3/13-8-2007 (Β’ 1466) υπουργικής απόφασης.
Άρθρο 17
Ορκωμοσία
1. Φοιτητής που ολοκλήρωσε επιτυχώς τις μεταπτυχιακές σπουδές του, ορκίζεται σε τελετή ορκωμοσίας,
ενώπιον του Πρύτανη ή του Αντιπρύτανη ως εκπροσώπου του Πρύτανη, του Κοσμήτορα της Σχολής, του
Προέδρου του Τμήματος και του Διευθυντή του ΠΜΣ.
Η ορκωμοσία δεν αποτελεί συστατικό τύπο της επιτυχούς περάτωσης των σπουδών, είναι όμως αναγκαία
προϋπόθεση για τη χορήγηση του μεταπτυχιακού διπλώματος.
2. Για λόγους ανωτέρας βίας και με αίτησή του προς
τη Γραμματεία του Τμήματος του ο απόφοιτος μπορεί
να ζητήσει τη χορήγηση του τίτλου σπουδών χωρίς να
συμμετάσχει στην τελετή ορκωμοσίας ή να ζητήσει να
συμμετάσχει σε επόμενη τελετή ορκωμοσίας. Πριν από
την ορκωμοσία ή την απαλλαγή τους από αυτή μπορεί
να δίδεται στους αποφοίτους σχετικό πιστοποιητικό για
την επιτυχή περάτωση των σπουδών τους.
3. Το κείμενο του όρκου για τους απόφοιτους που αποκτούν ΔΜΣ ορίζεται με απόφαση της Συγκλήτου. Στους
απόφοιτους που δεν επιθυμούν να δώσουν όρκο θρησκευτικού τύπου επιτρέπεται απλή επίκληση της τιμής
και συνείδησής τους.
Άρθρο 18
Υποδομή ΠΜΣ
1. Για την εύρυθμη λειτουργία του ΠΜΣ θα διατεθούν
αίθουσες διδασκαλίας και σεμιναρίων, αμφιθέατρα εξοπλισμένα με οπτικοακουστικά μέσα και εργαστήρια του
Πανεπιστημίου Πειραιώς.
2. Η διοικητική και γραμματειακή υποστήριξη του ΠΜΣ
γίνεται από τη Γραμματεία του Τμήματος Οικονομικής
Επιστήμης.
3. Η χρηματοδότηση του ΠΜΣ μπορεί να προέρχεται
από: τέλη φοίτησης που καταβάλλουν οι φοιτητές και
από άλλες πηγές όπως από δωρεές, παροχές, κληροδοτήματα, χορηγίες, ερευνητικά προγράμματα, προ-
γράμματα της Ε.Ε. ή άλλων διεθνών οργανισμών, όπως
προβλέπεται από την κείμενη νομοθεσία.
Άρθρο 19
Αξιολόγηση ΠΜΣ
Στο τέλος κάθε εξαμήνου, πραγματοποιείται αξιολόγηση κάθε μαθήματος και κάθε διδάσκοντος από τους με-
ταπτυχιακούς φοιτητές. Η πιστοποίηση του ΠΜΣ γίνεται
από την Εθνική Αρχή Ανώτατης Εκπαίδευσης (ΕΘ.Α.Α.Ε.),
σύμφωνα με την κείμενη νομοθεσία. Στο πλαίσιο αυτό
αξιολογείται η συνολική αποτίμηση του έργου που
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1781/19.03.2024
επιτελέστηκε από κάθε Π.Μ.Σ., ο βαθμός εκπλήρωσης
των στόχων που είχαν τεθεί κατά την ίδρυσή του, η βιωσιμότητά του, η απορρόφηση των αποφοίτων στην
αγορά εργασίας, ο βαθμός συμβολής του στην έρευνα,
η εσωτερική αξιολόγησή του από τους μεταπτυχιακούς
φοιτητές, η σκοπιμότητα παράτασης της λειτουργίας
του, καθώς και λοιπά στοιχεία σχετικά με την ποιότητα του έργου που παράγεται και τη συμβολή του στην
εθνική στρατηγική για την ανώτατη εκπαίδευση. Για τη
συνέχιση της λειτουργίας του ΠΜΣ απαιτείται η περιοδική πιστοποίησή του ανά πέντε (5) έτη στο πλαίσιο της
περιοδικής αξιολόγησης/πιστοποίησης του Τμήματος
Οικονομικής Επιστήμης.
Άρθρο 20
Μεταβατικές διατάξεις
Όσα θέματα δεν ρυθμίζονται στον παρόντα Κανονισμό, θα ρυθμίζονται με αποφάσεις των αρμοδίων ορ-
γάνων σύμφωνα με την ισχύουσα νομοθεσία.
Ο παρών κανονισμός εφαρμόζεται για τους εισακτέους
από το ακαδημαϊκό έτος 2023 - 2024.
Η απόφαση αυτή να δημοσιευθεί στην Εφημερίδα της
Κυβερνήσεως.
Πειραιάς, 4 Μαρτίου 2024
Ο Πρύτανης
ΜΙΧΑΗΛ ΣΦΑΚΙΑΝΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1781/19.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201781.pdf | Tokens: 45333]